Dawie Louw: eMajuba
Nelia en Retief wil albei om persoonlike redes afreken met die invloedryke sakeman Boris de Beuck. Hulle delf in die voorgeskiedenis van die Boshoffs en De Beucks vanaf die oorlog in 1902, via die gewapende stryd van Umkhonto we Sizwe in die 70s, tot en met die Kerk- straat-bomaanval in 1983. Dan betree hulle die oorlog-teater met eMajuba, ’n digitale oorlogmasjien wat sy tyd ver vooruit is. Iris Bester in gesprek met skrywer Dawie Louw.
Opposisiepolitiek: Kan die ANC ooit uit die kussings gelig word?
Profiel: Pieter Fourie, 75
Wyn geborg deur Freedom Hill
As ervare akteur, regisseur en teateradministrateur, is die verhoog Pieter Fourie se
natuurlike tuiste. Vir hom is teater ’n afspraak met die lewe. Hy weet uit ondervinding
waarvan teatergangers hou en skryf teater uit die volk vir die volk, ongeag die sogenaamde
literêre meriete daarvan. Maar literêre meriete het dit wel, soos die talle toekennings en
pryse waarmee sy dramas bekroon is, getuig. In 2003 ontvang hy dan ook die Hertzogprys
vir sy drama-oeuvre. Nico Luwes en Katinka Heyns se gesprek met hierdie geliefde skrywer
is ’n moet vir elke teaterliefhebber
Antjie Krog: Mede-wete
Antjie Krog lees voor uit Mede-wete, haar aangrypende nuwe digbundel, en gesels oor haar
werk. Die digbundel – haar eerste in agt jaar – hanteer temas soos taal, geheue en gewete
met ’n nuwe intensiteit en beleënheid. Dit laat blyk ook duidelik haar diep verknogtheid aan
haar geboortegrond en die volgehoue betrokkenheid by en passie vir die land se komplekse
geskiedenis en samelewing.
Pat Stamatélos: My groot vet Griekse egskeiding
Aangebied deur Penguin Random House Daar is huismoles in ’n Griekse huishouding in Johannesburg oor ’n man en vrou wat nie tot skei kan kom nie, en dit word vertel soos net Pat Stamatélos kan! Ilse Salzwedel gesels met die skrywer van die topverkoper, Kroes, oor haar nuwe roman – gevul met humor en patos.
Lizette Murray: In die ligkring van Sy teenwoordigheid
Aangebied deur CUM uitgewers Elize Parker gesels met Lizette Murray oor haar nuwe boek, In die ligkring van Sy teenwoordigheid. Dié gebedeboek bied inspirasie vir diep nadenke en ’n wegspringplek vir eie, intieme gesprekke met die Vader. As ’n vryskutrubriekskrywer vir Lééf – met hart & siel, behartig Lizette onder meer die tydskrif se rubriek “My hart se punt”, wat ook deur CUM uitgewers as ’n bundel uitgegee is.
Brothers in War & Peace
Abraham and Constand Viljoen took starkly different paths in life. One was a deeply religious man who opposed apartheid; the other was a man of war who became the head of the SADF. But together they would play a crucial role in preventing South Africa from descending into civil war. Hermann Gilliomee speaks to Dennis Cruywagen, author of this book on the brothers.
Hugo en Poland: Vertaler en vertaalde
Marguerite Poland word tereg beskou as ’n grande dame van Suid-Afrika se Engelse letter- kunde. Nou klink haar stem vir die eerste keer ook op in Afrikaans. Die skrywer gesels met haar vertaler, Daniel Hugo, oor haar jongste roman, The Keeper, wat in Afrikaans as Die bewaker verskyn het.
Elaine Marais: Afdraaipad
Aangebied deur Naledi Wanneer Lize in Engeland aankom en verlief raak op haar gasheer, Conrad Buckle, kies sy ’n afdraaipad en swenk met elke nuwe, ondeurdagte besluit verder weg van God en die Lize wat sy eenmaal was. Totdat Conrad een aand sy hand vir haar lig... Wendy Maartens gesels met Elaine Marais, Suid-Afrika se eie Francine Rivers, oor haar roman, Afdraaipad.
RSG Gespreksreeks: Sielkunde
Aangebied deur Naledi en RSG
Is alle selfhelpboeke van hulp? Of beklemtoon dit eerder die leser se swak plekke en tekort- kominge? Hoe kies jy die regte boek? Louis Awerbuck en Lise Swart (Wie is ek?) in gesprek oor selfhelpboeke en lesers se uiteenlopende reaksies daarop.
Bill Nasson: WWI and the people of SA
Aangebied deur Tafelberg, ŉ druknaam van NB-Uitgewers Johann Myburgh in conversation with Bill Nasson on the influence of the First World War on the development of South African politics, the community, and day-to-day life. Instead of a conventional military history, WWI and the people of SA is a gripping story of everyday life, enriched with anecdotes that accurately portray the period.
Profiel: Dorothea van Zyl, 65
Kom vier die werk en lewe van Dorothea van Zyl, die moeder van die Woordfees, saam met Niël Rademan. As Afrikaans- en Nederlandsdosent het sy ’n bepalende invloed in die loop- baankeuse en beroepslewe van menige student gehad. Haar studenteleiding, navorsings- werk, en visie en dryfkrag as Woordfeesdirekteur die afgelope 15 jaar is van onskatbare waarde. Met ’n optrede van Zanne Stapelberg en Elna van der Merwe.
13 Mar Dana Snyman: In die bloukamp
11 Mar Lizette Murray: In die ligkring van Sy teenwoordigheid
12 Mar BOEKKLUB: ALBA BOUWER 100 – RIVIERPLAAS SE MA
2 Mar WAAR BENDES REGEER
13 Mar DIE SEE SPOEG STORIES
11 Mar NIE-RASSIGHEID: ‘N LEWENDE KADAWER?
3 May ‘BOEKKLUB’: ALEXANDRA FULLER – A RHODESIAN CHILDHOOD
12 Mar Albert Grundlingh – Potent Pastimes